न्यूज डेस्क, अमर उजाला, चंडीगढ़
Updated Sun, 25 Oct 2020 10:00 PM IST
पढ़ें अमर उजाला ई-पेपर
कहीं भी, कभी भी।
*Yearly subscription for just ₹299 Limited Period Offer. HURRY UP!
हरियाणा कांग्रेस मुख्यालय में 20 साल से बतौर कार्यालय सचिव सेवाएं दे रहे सरदार महेंद्र सिंह का शनिवार रात कोरोना से निधन हो गया। वे 86 साल के थे। वे कोरोना पॉजिटिव होने के कारण मोहाली के एक निजी अस्पताल में उपचाराधीन थे। महेंद्र सिंह के निधन पर कांग्रेस अध्यक्ष कुमारी सैलजा ने गहरा शोक व्यक्त किया है।
आकाशवाणी से सेवानिवृत्त होने के बाद महेंद्र सिंह कुछ समय के लिए पंजाब कांग्रेस मुख्यालय में भी कार्यालय सचिव के रूप में कार्य करते रहे। इसके बाद करीब बीस साल से वह हरियाणा कांग्रेस मुख्यालय में बतौर कार्यालय सचिव तैनात थे। महेंद्र सिंह हिंदी, पंजाबी, अंग्रेजी तथा उर्दू भाषाओं के ज्ञाता होने के साथ-साथ पंजाब व हरियाणा की राजनीति में गहरी समझ रखते थे।
अपने शोक संदेश में कांग्रेस प्रदेश अध्यक्ष कुमारी सैलजा ने कहा कि महेंद्र सिंह ने अपने अनुभव के आधार पर चंडीगढ़ स्थित कांग्रेस मुख्यालय का बेहतर संचालन किया। वह परमेश्वर से प्रार्थना करती हैं कि उनकी पवित्र आत्मा को अपने श्री चरणों में स्थान दें। महेंद्र सिंह का रविवार को दोपहर बाद चंडीगढ़ के सेक्टर-25 स्थित श्मशान घाट में अंतिम संस्कार कर दिया गया। हरियाणा के पूर्व मुख्य संसदीय सचिव एवं कुमारी सैलजा के राजनीतिक सलाहकार रामकिशन गुज्जर व हरियाणा प्रदेश कांग्रेस के कोषाध्यक्ष रोहित जैन ने उन्हें श्रद्धांजलि दी।